Xmajtaj uk’amik kiwujilal ri q’apoj winaq che ri kakaj ke’ok pa le PNC ri’\nWe kamik eri rajchak ri Nimatijob’al rech ri Wokajil Ajchajil Tinamit ri’, pa keb’ q’ij chik ketajin che uk’amik ri kiwujilal ri ke’ok che e ajtijoxel pa le PNC ri’ ri xesik’ixik xuquje’ ri xtaq loq kiwujilal rech xkita’o xe’ok pa le uwachwuj k’amq’aq’nil e ajchajil tinamit, xcha’ ri Juan Antonio Alfaro, Taqanel rech ri Subdirección General rech Estudios xuquje’ Doctrina ri’.\nEri Alfaro, xub’ij che pa le 16 pa le 31 rech octubre ri’, xkitaq kasik’ixik ri q’apoj winaq kakaj ke’ok pa le 54 promoción rech ri curso básico chi ke eqa’lenel ketijox ri’: “Rumal ri’ xb’an uk’ulik ri 26 mil 357 chi ta’onik ri’, pa lunes chik kanoq xmajtaj k’ut ri uk’amik ri wujilal rech xsolix ri wujilal ri’ rech kilik we tz’aqatinaq uwach taq ri’”.\nEri reqa’lenel ri Departamento rech Incorporación rech ri SGED, kakisik’ij e 300 chi e q’apoj winaq ri’ rech ke’ok b’a’ pa le jun kacha’ik ri’. Eri ujachik are kakib’an pa taq puq ri’ rumal k’o kuxo’l rech q’atenik ri COVID-19 ri’.\nJeri’ eri Subdirector General xub’ij che e k’o e k’i taq achijab’ xuquje’ ixoqib’ xkaj tane’ ke’ok pa le PNC ri’, rumal ri’ xkiya’ loq ub’ixik chi ke ri’, xaq mejo’sax kumal e itzel winaq rech kakaj kakesaj pwaq chi kij rech utaqik loq kiwujil ri’, “maj jun winaq b’a’ k’ot kutoj rech ka’ok tane’ pa le Academia Policial ri’, rumal k’ut ri kakita ri’ e are ke’opan che uya’ik che utaik rilik ri’”. Xcha’.\nPrevious articleXporoxik 22 mil chi raqan tiko’n rech marihuana pa Chiquimula ri’\nNext articleMás de 300 cámaras apoyarán la seguridad ciudadana en Cobán